கேள்வி: பெர்தானா தாவரவியல் பூங்கா - வரலாறு குறித்து விரிவாக சொல்லுங்கள்.
பதில்: File:KITLV - 79951 - Kleingrothe, C.J. - Medan - Governor's Residence in Kuala Lumpur - circa 1910.tif 19-ஆம் நூற்றாண்டின் பிற்பகுதியில், இந்தப் புகழ்பெற்ற காலனித்துவ காலத்துப் பூங்கா, ஆல்பிரட் வென்னிங் ''(Alfred Venning)'' எனும், ஐக்கிய இராச்சியம் சிலாங்கூர் மாநிலப் பொருளாளர் சிந்தனையில் உதித்ததாகும். 1888-ஆம் ஆண்டில், வெனிங் ஒரு தாவரவியல் பூங்கா ''சுங்கை பிராஸ் பிராஸ்'' (''Sungei Bras Bras'') பள்ளத்தாக்கில் கட்டப்பட வேண்டும் என்று பரிந்துரைத்தார். அந்தத் திட்டத்திற்குப் பிரித்தானிய அரசப் பிரதிநிதி (பிரித்தானிய இந்தியா) பிராங்க் சுவெட்டன்காம் (''Frank Swettenham'') உடன்பட்டார். மற்றும் பூங்கா அமைப்பதற்கு அரசு நிதியில் இருந்து ஒரு சிறு மானியம் வழங்கினார்.
கேள்வி: பெர்தானா தாவரவியல் பூங்கா - பொதுமக்களின் ஆதரவு குறித்து விரிவாக சொல்லுங்கள்.
பதில்: ''ஆல்பிரட் வென்னிங்'' மூலமாக இந்தப் பூங்காவிற்கு பரப்பளவில் திட்டம் ஒன்று அமைக்கப்பட்டது. இந்தத் திட்டத்தில், "பரிசோதனைப் பொருளாதாரத் தோட்டம்" ஒன்றும் அடங்கும். அந்த நிலத்தில் உள்ள புதர்க் காடுகள் மற்றும் ''லாலாங்'' வகைப் புற்கள் அகற்றப்பட்டு, அந்தப் பகுதிகளில் அலங்காரமாகப் பூக்கும் மரங்கள் மற்றும் சிறு செடிகள் நடப்பட்டன. இந்தத் திட்டம் பொதுமக்களின் ஆதரவை, குறிப்பாக சீன கான்டோனிஸ் சமூகத்தில் பெரும் வரவேற்பைப் பெற்றது. இதனால், கான்டோனிஸ் சமூகத்தின் முன்னணி நபரான ''டோகே சோவ் ஆ எவோக்'' 1888-ஆம் ஆண்டில் ஆரம்ப நடவு திட்டத்திற்கு நூறு சண்பகம் மற்றும் ஆரஞ்சு மரங்களை வழங்கினார். ''சுவெட்டென்காம்'' மனைவியால் சிட்னி ஏரி என்று பெயரிடப்பட்ட ஒரு செயற்கை ஏரி ''சுங்கை பிராஸ் பிராஸ்'' பள்ளத்தாக்கில் உருவாக்கப்பட்டது. இந்த ஏரி இப்பொழுது பெர்டானா ஏரி என்று அழைக்கப் படுகிறது. இந்தத் திட்டம் முடிவு அடைவதற்கு கிட்டத்தட்ட பத்து ஆண்டுகள் ஆனது.
கேள்வி: பெர்தானா தாவரவியல் பூங்கா - பெயரிடுதல் பற்றி விளக்கவும்.
பதில்: பூங்கா ஆரம்பத்தில் ''பொதுப் பூங்கா'' என்று அழைக்கப்பட்டது, ஆனால் பின்னர் ''ஏரிப் பூங்கா'' என மறுபெயரிடப்பட்டது. 1975 ஆம் ஆண்டில், தன் அப்துல் ரசாக் உசேன் என்பவரால் ''தாமன் தாசிக் பெர்டானா'' அல்லது ''பெர்டானா ஏரிப் பூங்கா'' என மறுபெயரிடப்பட்டது. பூங்காவை ஒரு தாவரத் தோட்டமாக மாற்றும் முதல் கட்டத்தில், ஜூன் 28, 2011 அன்று டாட்டா 'ஸ்ரீ நஜீப் ரசாக் என்பவரால் 'பெர்டானா தாவரவியல் பூங்கா' என்று மீண்டும் பெயர் மாற்றப்பட்டது.
கேள்வி: பெர்தானா தாவரவியல் பூங்கா - இருப்பிடம் பற்றி தகவல் சொல்.
பதில்: இப் பூங்கா, ''ஜாலான் பெர்டானா'' அல்லது ''வென்னிங் சாலை''யின் வழியில் அமைந்துள்ளது. இது தேசிய அருங்காட்சியகம், மலேசியா அருகே அமைந்துள்ளது. இதற்கு நடந்து செல்லும் தூரத்தில் உள்ள பொதுப் போக்குவரத்து மையம் கோலாலம்பூர் நடுவண் தொடருந்து நிலையம். இதற்கு செல்லும் மற்றொரு வழியானது, பாசிர் மத்தியச் சந்தை இலகுத் தொடருந்து நிலையம் ரேபிட் கேஎல் நிறுத்தத்தை அடைய பேருந்து [https://web.archive.org/web/20140102193715/http://www.myrapid.com.my/dev/bus/details?code=B112 B112] வேண்டும். இந்த நிறுத்தமானது பூங்காவின் இறுதியில் இருக்கும் தேசிய அருங்காட்சியகம், மலேசியா குறிக்கும். பூங்காவில், "டிராம்" வண்டிகள் தினமும் காலை 9 மணி முதல் மாலை 6 மணிவரை கிடைக்கின்றன. பார்வையாளர்கள் 30 நிமிடங்களுக்கான மிதிவண்டிகளை வாடகைக்கு எடுத்துக் கொள்ளலாம். வழிகாட்டுநர் உதவியுடன் கூடிய நடைப்பயிற்சி ஞாயிற்றுக் கிழமைகளில் இலவசமாக காலை 8 மணியில் இருந்து 10 மணி வரை வழங்கப்படுகிறது.
கேள்வி: பெர்தானா தாவரவியல் பூங்கா - பார்க்கவேண்டிய இடங்கள் என்பது என்ன?
பதில்: இங்கே அமைந்துள்ள சுற்றுலாத் தலங்களில், தேசிய நினைவுச்சின்னம், மான் பூங்கா, செம்பருத்தி தோட்டங்கள், ஆர்க்கிட் தோட்டம், கோலாலம்பூர் பறவை பூங்கா மற்றும் கோலாலம்பூர் பட்டாம்பூச்சி பூங்கா போன்றவை பார்க்க வேண்டிய இடங்களாகும். பறவைகள் பூங்கா 1991 ஆம் ஆண்டில் திறக்கப்பட்டது. இப் பூங்கா 200 க்கும் மேற்பட்ட பறவை இனங்களைக் கொண்டுள்ளது. இது உலகின் மிகப்பெரிய மூடப்பட்ட பறவைப் பூங்காவாக உள்ளது.